ლესლი კერონი

**ლესლი კლერ მარგარეტ კერონი** ( დაიბადა 1 ივლისი, 1931. Boulogne-sur-Seine, Paris, France) - ფრანგ – ამერიკელი მსახიობი, მოცეკვავე და მწერალი. იგი არის სხვადასხვა ჯილდოს მფლობელი, მათ შორის ოქროს გლობუსის პრემია, ორი BAFTA ჯილდო და პრაიმტაიმე ემის პრემია, ამასთან ერთად ორი ოსკარის ნომინაცია.

## ადრეული წლები 
ლესლი კერონი დაიბადა ფრანგულ-ამერიკელი მოცეკვავის მარგარეტის  და კლოდ კერონის - ფრანგი ქიმიკოსის და ფარმაცევტის ოჯახში. მიუხედავად იმისა, რომ მისი უფროსი ძმა აიმერი კერონი ქიმიკოსი გახდა, როგორც მათი მამა, ლესლის და ბავშვობიდან ამზადებდა საშემსრულებლო კარიერისთვის.

## კარიერა 
ლესლი  კერონმა კარიერა დაიწყო როგორც ბალერინამ. მისი კინოს დებიუტი შედგა მიუზიკლში, "ამერიკელი პარიზში" (1951), ამას შემდეგ მოჰყვა როლები ფილმებში "კაცი მოსასხამით" (1951), "დიდების ხეივანი" (1952) და "სამი სიყვარულის ისტორია" (1953), სანამ კრიტიკოსების აღიარებას მიიღებდა  *Lili* -ში როლისთვის (ასევე 1953), რამაც მოუტანა BAFTA პრემია საუკეთესო უცხოელი მსახიობი ქალისთვის და მოიპოვა ნომინაციები ოსკარისა და ოქროს გლობუსის პრემიებზე.

როგორც წამყვანი ქალბატონი, კერონმა მიიღო მონაწილეობა ფილმებში, როგორიცაა The Glass Slipper (1955), Daddy Long Legs (1955), Gigi (1958), Fanny (1961), რომლებმაც მოიპოვეს ოქროს გლობუსის ნომინაციები, Guns of Darkness (1962),*The L-Shaped Room* (1962), *Father Goose* (1964) და *A Very Special Favor*  (1965).*The L-Shaped Room-*ში მარტოხელა ორსული ქალის როლისთვის, კარონმა, გარდა ოსკარის მეორე ნომინაციისა, მოიგო ოქროს გლობუსის პრემია საუკეთესო მსახიობი ქალისთვის ფილმში - დრამა და მეორე BAFTA ჯილდო.

ლესლი  კერონის სხვა როლებია:  *Is Paris Burning?* (1966), ''That's Entertainment!* (1974) in featured segments, *The Man Who Loved Women* (1977), *Valentino* (1977), *Damage* (1992), *Funny Bones* (1995), *Chocolat* (2000), და *Le Divorce* (2003). 2007 წელს მან მოიგო პრაიმტაიმის ემის პრემია დრამატულ სერიალში გამოჩენილი სტუმარი მსახიობი ქალისთვის, გაუპატიურების მსხვერპლის პორტრეტის შექმნისთვის  *Law & Order: Special Victims Unit*-ში.

კინოინდუსტრიაში შეტანილი წვლილისთვის, კერონი ჰოლივუდის დიდების ხეივანში შეიყვანეს 2009 წლის 8 დეკემბერს, ჰოლივუდის ბულვარში 6153 ნომერში განთავსებული ფილმების ვარსკვლავით. [8] 2010 წლის თებერვალში მან შეასრულა მადამ არმფელდტი პარიზის Théâtre du Châtelet- ის *A Little Night Music'' ში, რომელშიც ასევე მონაწილეობდნენ გრეტა სკაკი და ლამბერტ უილსონი.

2016 წელს კერონი გამოჩნდა ITV სატელევიზიო სერიალში The Durrells, როგორც გრაფინია მავროდაკი.

## პირადი ცხოვრება 
მარცხნივ|მინი|კერონი 2012წ
1951 წლის სექტემბერში კერონმა იქორწინა ამერიკელ ჯორჯ ჰორმელ II- ზე, ჰორმელის ხორცშემცველი კომპანიის დამფუძნებლის შვილიშვილზე. ისინი განქორწინდნენ 1954 წელს. იმ პერიოდში, როდესაც MGM– ს ხელშეკრულება ჰქონდა დადებული, იგი ცხოვრობდა ლორელის კანიონში, ნორმანდიის სტილის 1927 წლის სასახლეში, ლორელის კანიონის ბულვარში. მას საცეკვაო რეპეტიციებისთვის ერთი საძინებელი ჰქონდა.

ლესლი კერონის მეორე ქმარი იყო ბრიტანელი თეატრის რეჟისორი პიტერ ჰოლი. მათ 1956 წელს იქორწინეს და ორი შვილი ჰყავდათ: 1957 წელს კრისტოფერ ჯონ ჰოლი (სატელევიზიო პროდიუსერი) და 1958 წელს ჯენიფერ კერონ ჰოლი, მწერალი, მხატვარი და მსახიობი. მისი სიძე, ჯენიფერზე დაქორწინებული, გლენ ვილჰიდია. პროდიუსერი და სცენარისტი.

კერონს რომანი ჰქონდა უორენ ბიტისთან (1961). როდესაც იგი და ჰოლი განქორწინდნენ 1965 წელს, ბიტი დასახელდა როგორც თანამოპასუხე და ლონდონის სასამართლომ დააკისრა საქმის საფასურის გადახდა.

1969 წელს კერონმა იქორწინა მაიკლ ლოლლინზე, ფილმის Two-Lane Blacktop პროდიუსერზე; ისინი დაშორდნენ 1980 წელს.

ლესლი კერონი რომანტიკულად უკავშირდებოდა ჰოლანდიის ტელევიზიის მსახიობ რობერტ ვოლდერსს 1994–1995 წლებში.

1993 წლის ივნისიდან 2009 წლის სექტემბრამდე კერონი ფლობდა და მუშაობდა სასტუმროსა და რესტორანში, Auberge la Lucarne aux Chouettes (ბუების ბუდე), ვილნევ-სურ-იონაში, პარიზის სამხრეთით 130 კმ-ით. საფრანგეთში მუშაობის ნაკლებობის გამო, იგი 2013 წელს ინგლისში გაემგზავრა.

თავის ავტობიოგრაფიაში, Thank Heaven, მან აღნიშნა, რომ მან დროულად მიიღო ამერიკის მოქალაქეობა, რომ ხმა მისცა ბარაკ ობამას პრეზიდენტად. 

## ლიტერატურა 
* Thank Heaven: A Memoir -  by Leslie Caron    - amazon.com / წიგნების კოლექცია
## რესურსები ინტერნეტში 
*

## სქოლიო 
კატეგორია:დაბადებული 1 ივლისი
კატეგორია:დაბადებული 1931
კატეგორია:ამერიკელი ქალი კინომსახიობები
კატეგორია:XX საუკუნის ამერიკელი ქალი მსახიობები
კატეგორია:ამერიკელი ქალი მსახიობები
კატეგორია:XXI საუკუნის ამერიკელი ქალი მსახიობები
კატეგორია:ფრანგი მსახიობები
კატეგორია:ფრანგი მწერლები
კატეგორია:XX საუკუნის ფრანგი ქალი მსახიობები
კატეგორია:XXI საუკუნის ფრანგი ქალი მსახიობები
კატეგორია:XXI საუკუნის ამერიკელი არამხატვრული მწერლები
კატეგორია:XXI საუკუნის ფრანგი არამხატვრული მწერლები
კატეგორია:ამერიკელი ავტობიოგრაფები
კატეგორია:ამერიკელი ტელემსახიობი ქალები
კატეგორია:ქალი ავტობიოგრაფები
კატეგორია:ცოცხალი ადამიანები